Kuhu viib kõige mõnusam suvepuhkus? - Tallink\nSuvel kruiisime Ahvenamaale ja Gotlandile. Puhkus algab juba sadamas – pardal ootab Sind 360-kraadine merevaade, šoping ja Läänemere parimad restoranid.\nMäletad veel seda tunnet, kui värske mereõhk laevatekil juukseid sasis? Kodulinn jäi pardal ootusärevalt seistes aina pisemaks ja esile kerkisid uued horisondid. Ohh seda reisi esimest päeva - sees on mõnus elevus ja uued elamused ootavad alles avastamist.\nSee aasta teeme seda jälle! Seekord võtavad meie erikruiisid sihi Läänemere saartele, kus jagub avastamisrõõmu nii suurtele kui ka väikestele. Pikaajaline erikruiiside korraldamise kogemus on õpetanud meid ka üha rohkem panustama mõnusatele eestikeelsetele ekskursioonidele sihtkohas. Puhkus peab olema ju muretu! Las mõtleb ja toimetab keegi teine, et Sinu ainsaks mureks oleks jätta töömõtted Tallinna Sadamasse, et saaksid rahulikult puhata. Teeme selle aasta suvekruiisidest lühikese kokkuvõtte, et sul oleks kergem otsustada, milline reis on disainitud just Sulle.\nRootsi mandri külje all asuv Gotlandi saar on täiuslik puhkusepaik lummava arhitektuuriga. Saar on vast enim tuntud oma suurte kaljurahnude poolest, mis kelmikalt merest välja turritavad. Teine oluline pidepunkt on kindlasti saare pealinn. Visby puhul on tegemist silmapaistva hansalinnaga, mis on kantud ka UNESCO maailmapärandite nimistusse. Siin on mõnus aeg maha võtta, et nautida kohalikke maitseelamusi ja keskaegset arhitektuuri. Neile, kes eelistavad linnamelule loodust, on graniitkaljudega kaunistatud Gotlandil samuti hulganisti silmailu.\nLummelunda põnevad koopad tekitavad mõnusat elevust nii lastes kui ka täiskasvanutes. 3-tunnine ekskursioon on koobastega tutvumiseks ideaalne. Gotlandi kõige populaarsemasse vaatamisväärsusse viib sind lühike bussisõit läbi metsade ja põldude ning tagasiteel saad külastada ka Krusmynta ürdiaeda. Suur tõmbenumber laste seas on ka otseloomulikult Pipi Pikksuka teemapark. Pipi fännid ei pea pettuma – tegemist on tõesõna ühe õige Segasumma suvilaga.\nNeile, kes igatsevad loodusesse, soovitame kindlasti osa võtta Põhja-Ida ringreisist, kus tutvutakse saare kõige kaunimate paikadega või minna hoopis hingematvalt kauni loodusega Fårö saarele, kust on pärit Rootsi kuulsaim režissöör Ingmar Bergman.\nTallinki eestikeelsed bussiekskursioonid viivad su mugavalt sihtkohta, ilma ei Sina peaksid millegi pärast muretsema.\nTutvu ekskursioonidega siin\nPuhas mereõhk, hea toit, sõbralik saarerahvas ja kaunid paigad – Ahvenamaa on ideaalne koht mõnusaks perepuhkuseks. Saarestik köidab rahu, kauni looduse ja ajalooliste vaatamisväärsustega. Ahvenamaa asulad meenutavad oma värviliste puitmajakestega Astrid Lindgreni loomingust tuttavaid väikelinnu. Muide Käringsundi saarekülas võeti üles raamatu “Väike Tjorven, Pootsman ja Mooses” põhjal valminud telesari.\nPiltpostkaardi väärilise väljanägemisega Käringsundis asub ka metsloomapark, kus saab minna 45-minutilisele safarile. Nii mestloomasafari kui ka purjelaeva Pommern külastus on suured hitid just väikeste reisisõprade seas. Täiskasvanuid paelub aga kindlasti Stallhageni õlletehas, kus saab tutvuda pruulimise traditsioonidega ja degusteerida kohalikke jooke. Ahvenamaa maiuspaladest oleme kokku pannud mitu põnevat ekskursiooniprogrammi. Vali just enda ja oma pere jaoks sobiv ekskursioon ja lase meil Sinu eest hoolitseda.\nMiks just merereis?\nPeale keerulist perioodi kodukontoris ja e-õppel tahaks üle kõige restorani, poodi šoppama, spaasse ja reisile. Õnneks pakub kruiis kõike seda ja rohkemat veel. Oleme mõelnud igale detailile – pere pisemad saavad lustida mängutoas maskottidega ja noorukitele oleme loonud eriti ägeda virtuaalse seiklusmängu Hack on Deck. Sina aga pane rutiin pausile – kuula live-muusikat, naudi head sööki Läänemere suurimas restoranidekompleksis, šoppa pardapoes või lõõgastu saunas.\nKoos reisime Läänemere saartele, aga puhkus hakkab hetkest, kui pardale astud. Lase meil enda eest hoolitseda!\nUuri suvekruiiside kohta lähemalt


Ilves annab täna üle selle aasta hariduspreemiad - DELFI\nIlves annab täna üle selle aasta hariduspreemiad\nPresidendi tänavused hariduspreemiad pälvisid Leili Sägi (Pärnu Vene gümnaasium), Villu Baumann (Haapsalu Sanatoorne Internaatkool) ja Maia Lilje (G. Otsa nim. Tallinna Muusikakool). Presidendi reaalteaduste eripreemia läheb Allar-Reinhold Veelmaale (Loo keskkool).\nLeili Sägi õpetab eesti keelt ja kirjandust Pärnu Vene gümnaasiumis. Lisaks sellele on ta Pärnu linna eesti keele kui teise keele aineühenduse juht, eesti keele kui teise keele õpetajate liidu aseesimees ja pedagoogide atesteerimiskomisjoni ekspert. Leili Sägi on osalenud riikliku õppekava võõrkeelte valdkonna eesti keele kui teise keele ja eesti kirjanduse arendusrühmas, koostanud eesti kirjanduse kursuse vene õppekeelega gümnaasiumile, metoodilisi materjale ja avaldanud artikleid. Nii eesti kui vene õppekeelega koolide õpetajad tunnustavad Leili Sägi tegemisi, mis lihtsustavad nende igapäevast tööd, teatas presidendi kantselei avalike suhete osakonna juht Piret Pert.\nVillu Baumann on Haapsalu sanatoorse internaatkooli töö- ja tehnoloogiaõpetuse õpetaja. Igapäevaselt töötab Baumann erivajadustega lastega, mis nõuab teistsugust tööle lähenemist, et õpe oleks lastele jõukohane, arendav, teraapiline ja loov. Villu Baumann on aktiivne oma ainevaldkonnas väljapool kooli, olles nii Eesti Tööõpetajate Seltsi kui üleriigilise töö- ja tehnoloogiaõpetuse ainekomisjoni liige. Villu Baumann on aastaid juhendanud ka Haapsalu huvikeskuses tegutsevat käsitööringi.\nMaia Lilje on Georg Otsa nimelise Tallinna muusikakooli muusikajaloo õpetaja. Ta on osalenud muusikakoolide koostööprogrammides, teadustööde juhendamisel, kaasa löönud kutsestandardi ja õppekavade arendusgruppides. Lisaks juhendab Maia Lilje juba aastaid Eesti Muusika- ja Teatriakadeemia praktikaid. Laiem avalikkus teab teda aga Eesti Raadio Klassikaraadiost. Ka on ta koostanud, toimetanud, retsenseerinud ja tõlkinud muusikakirjutisi.\nPresidendi reaalteaduste eripreemia pälvis Loo keskkooli matemaatikaõpetaja Allar-Reinhold Veelmaa. Veelmaa on läbi aegade õpetanud lisaks matemaatikale ka füüsikat ja infotehnoloogiat. Ta on koostanud ja olnud kaasautor paljudele õppematerjalidele nii põhikoolis kui gümnaasiumis, koostanud e-õppematerjale, avaldanud palju erialaseid artikleid ja olnud kaasategev Tiigrihüppe programmis.\nPresidendi hariduspreemiat antakse välja juba üheksas kord. Preemiat rahastab Sampo Pank. Preemiad jagunevad tänavu järgmiselt: Leili Sägi 75 000 krooni, Villu Baumann 55 000 krooni ja Maija Lilje 45 000 krooni. Reaalteaduste eripreemiat, mida rahastab Skype Eesti, antakse välja teistkordselt ning selleks on 60 000 krooni.\nPresident Toomas Hendrik Ilves annab 2010. aasta hariduspreemiad üle täna Kadriorus kell 16.


Vooremaa Tähe mängijaid kiusavad vigastused ja tööpuudus Eestis\nTähe mängijaid kiusavad vigastused ja tööpuudus Eestis\nJSK Selver/Tähe esindusmeeskonna hooaeg on alanud vastuoluliselt, võidetud kohtumisi Eesti ja Läti meistriliigas varjutavad mängijate vigastused ning ka mängumeeste eemal olemine, sest käiakse Soomes tööl.\nJSK Selver/Tähe esindusmeeskond on käesoleva saalihokihooaja alguses andnud endast isegi rohkem, kui praegustes tingimustes neilt loota võiks. Seitsmest Läti meistriliiga kohtumisest on võidetud viis ja esimene Eesti meistriliiga kohtumine suudeti koduhallis samuti võita. Siiski on esindusmeeskonna rivi kohtumistel üsna hõre ning pea igal võistlusnädalavahetusel on mõni Tähe mängijatest viga saanud. Ees ootavad kohtumised võivad Jõgeva saalihokimeeskonna jaoks kujuneda seetõttu üsna raskeks.\nJuba septembri algul mainis SK Tähe treener Marko Saksing, et sel hooajal läheb neil mängimine keeruliseks, sest nii mõnigi esindusmeeskonna mängija on siinse tööpuuduse pärast läinud Soome leiba teenima ja ei saa enamikel kohtumistel oma panust anda.\n“Eesti elu on kahjuks momendil selline, et siin kõigile tööd ei jätku, Jõgevast rääkimata,” nentis Saksing. Seepärast on Tähe esindusmeeskonna mängijaterivi hooaja algul üsnagi hõre. Marko Saksing avaldas siiski lootust, et ehk tulevad Soomes raha teenivad mehed talveks Eestisse tagasi ja saavad ka mängudel osaleda.\nVõit vigastuste kiuste\nTeine suur komistuskivi Tähe esindusmeeskonna jaoks on mängijate vigastused. Läti meistriliiga selle hooaja teises kohtumises said viga Ilmar Niitov ja Lauri Hõim. Rivist oli väljas ka Alari Pagi. Meeskonna endine kapten Lauri Hõim sai ennast mänguvormi juba järgmisteks Läti liiga kohtumisteks. Siiski tabas vigastus Latgranula/Ligatne meeskonna vastu mängides Hannes Pagi. Praeguseni pole vennad Pagid saanud vigastuste tõttu kohtumistes kaasa lüüa. Treener Marko Saksing andis lootust, et Hannes saab osaleda juba sel nädalavahetusel, kuid Alari peab veel veidi taastuma.\nMöödunud nädalavahetusel peeti võõrsil kaks Läti meistriliiga kohtumist. Laupäeval oldi vastamisi Kurši meeskonnaga. Mängu esimene kolmandik möödus väravatevaeselt, kuid siiski mindi puhkama JSK Selver/Tähe 2:0 eduseisult. Teine kolmandik möödus äärmiselt tasavägiselt ja mängu viimast kolmandikku alustati Tähe 5:3 eduseisuga. Viimase kolmandiku Tähe meeskond küll kaotas, kuid mäng võideti 8:7. Võidurõõmu varjutas siiski Valery Maslovi reielihasevigastus. Sellest hoolimata oli ta mängu üks resultatiivsemaid, kogudes kolm resultatiivsuspunkti.\nRivist väljas ka meeskonna treener\nPühapäeval kohtuti võõrsil Talsi/Triobet meeskonnaga. Eelmisel päeval vigastada saanud Maslov ei saanud kaasa teha. Ka seekord alustati mängu hoogsalt, avakolmandikul läks Tähe kohtumist juhtima 3:1. Mängu kahel viimasel kolmandikul suutis Talsi viia mängu viigini ning kohtumist jätkati lisaajal. Selleks ajaks oli Tähe rivis mänguvõimelisi mehi vaid kaheksa. Marko Saksingule tegi haiget selg ning eelmise päeva resultatiivseimal mehel Pavel Semenovil sai õlg viga.\nPärast väikest pausi suutis Semenov siiski mängu jätkata. Kõigist pingutustest hoolimata suutis Talsi lisaajal kohtumise võita. Lõppskooriks jäi 6:5 Talsi kasuks.\nEeloleval nädalavahetusel kohtutakse võõrsil Eesti meistriliiga sarjas Ääsmäe meeskonnaga. Kuna viimased kohtumised lõppesid Tähele üsna suurte kadudega, siis võib pühapäevane mäng kujuneda Jõgeva meeskonnale keeruliseks. Siiski avaldas Saksing lootust, et järgmiseks laupäevaks, mil peetakse Läti meistriliiga kohtumine, on põhikoosseisu vigastada saanud mehed juba mänguvormis.


Top 10 turu-uuringute vigu | Müük ja turundus - 2019\nAvaldatud: Müük ja turundus • Vaatamisi: 1576\nTuru-uuringud on olulised teie klientide ja teie konkurentsi mõistmiseks. Turu-uuringud võivad tuvastada ka müügi ja kasumlikkust mõjutavaid suundumusi. Kuid edukas turu-uuring on planeerimine ja strateegia. Siin on mõned kõige levinumad vead, mida ettevõtted teevad turu-uuringute läbiviimisel, ja näpunäiteid nende vältimiseks.\nÜlejäämine. Kui olete selle suhtes nutikas, ei vaja turu-uuringute tegemine suurt eelarvet. Kuid nende kiirustades tõmbavad paljud ettevõtete omanikud välja suured taala esimesel turu-uuringute ettevõttel, kes lubab anda neile kõik andmed, mida nad võiksid oma sihtgrupile kunagi soovida. Kui te rentite välist firmat, siis ostke endale parim pakkumine.\nEi tea, mida te otsite. Turu-uuringute tegemine oma klientide kohta midagi (midagi!) Avastades võib olla tühine. Peaksite teadma, millist teavet vajate enne kui alustate. Kas teil on küsimusi, millele te otsite vastuseid, näiteks „Millised on minu klientide erivajadused?“ Või „Kui palju oleksid minu kliendid selle toote jaoks valmis kulutama?”\nVähene võrdlusmaterjalide valik. Internet on suurepärane koht oma uuringute alustamiseks. Samuti tasub külastada äriraamatuid. Kuid peate arvestama selle teabe allikaga, mida te saate. See on eriti probleem Internetis, kus saidid võivad sisaldada dateeritud või kallutatud materjali. Uurige oma teadusmaterjale; kontrollige kuupäevad ja kontrollige asjakohast teavet.\nKonkurentsi põhjalik uurimine. Hankige nii palju teavet oma konkurentsi kohta kui võimalik. Mida rohkem te teate, kuidas nad äritegevust teostavad, nende hinnakujundust ja tugevusi ja nõrkust, seda tõhusamalt saate oma konkurentsieelise luua.\nHinnateavet ei uurita. Kui see on korralikult tehtud, peaks teie turu-uuring teile ütlema, mida kliendid eeldavad, et nad kulutavad ja kui suured nad oma toote või teenuse ostmiseks lähevad.\nVale rühma uurimine. Enne oma klientidelt esmaste uuringute kogumist tuleb teil mõelda, kes nad on. Näiteks peab fookusgrupp vastama teie demograafilistele vajadustele ning potentsiaalsetele klientidele tuleb vastata küsitlusele. Sageli teevad ettevõtted vea juhuslike andmete kogumisel, millest suur osa ei kehti nende ärivajaduste kohta.\nHea teadustöövahendit ei aita. Küsimustiku jagamine ei ole piisavalt hea. Peate olema kindel, et teie küsitlus annab teile vajalikke vastuseid. Võtke aega, et hoogustada tugevat uurimisvahendit, mis aitab teil teada saada oma kliendibaasi kohta.\nPole piisavalt agressiivne oma teadustegevuses. Parimad küsitlused või küsitlused on kasutud, kui te ei saa klientidele vastuseid. Ettevõtted ei ole sageli piisavalt agressiivsed ja lõppevad kassaaparaadi poolt pakitud vastamata küsitlusvormidega.\nTuginedes ühele andmekogumile. Ükskõik, kas see on USA rahvaloendus või isiklikult läbi viidud uuring, on üks andmekogum harva piisav, et saada ülevaade teie sihtrühmast. Kasutage erinevaid andmeid, sealhulgas teavet esmaste ja teiseste ressursside kohta.\nTeie turu-uuringute ignoreerimine. Ainus asi, mis halvem kui turu-uuringute tegemata jätmine, on raha kulutamine ja tulemuste ärakasutamine. Mõned ettevõtete omanikud kipuvad ka head uurimistööd kõrvale kalduma vaid sellepärast, et nad ei toetanud vastuseid, mida nad soovisid näha.\nSelle teema kohta lisateabe saamiseks külastage meie turu-uuringute valdkonda.


Toidupoodide e-ostude kaudu toetatakse järjest enam ka toidupanka | Bioneer\nToidupoodide e-ostude kaudu toetatakse järjest enam ka toidupanka\nKoroonapandeemia teise laine valguses on e-poodide müügid taaskord rekordkõrged. Seoses mahtude kasvuga on mõnevõrra suurenenud ka e-poodidest tehtavate toiduannetuste arv, millega aidatakse Toidupanka.\nFoto: Toidupanga annetuste kogumise päev/Pressifoto\nToidupanga kommunikatsiooni- ja projektijuhi Liina Peäske sõnul on sel aastal suurenenud Toidupanga abivajajate arv ligi kaks korda, kuid annetuste maht pole kuust-kuusse sama tempoga nagu abivajajate arv kasvanud.\n„Õnneks on aga mõnevõrra suurenenud varasemast enam e-poodidest tehtavate annetuste maht, mis aitab täita Toidupanga vajadusi,“ nentis Peäske.\nCoop Eesti kommunikatsioonijuhi Martin Miido sõnul kasvas kevadise eriolukorra ajal Coopi e-poe maht esimese nelja nädalaga sama palju, kui nelja eelneva aastaga kokku. „Nüüd teise laine ajal on meie e-poe mahud sama suured kui kevadise kriisi tipphetkedel, kuid kliente suudame oluliselt kiiremini teenindada,“ sõnas Miido.\n„On tore näha, et seoses e-poe mahtude kasvuga on suurenenud ka annetuste hulk,“ sõnas Coop Eesti kommunikatsioonijuht Martin Miido ning lisas, et koostöös Toidupangaga on nad välja töötanud ka spetsiaalsed annetuskorvid e-poe klientidele.\nBarbora tegevjuhi Kirke Pentikäineni sõnul on samuti e-müügid võrreldes aasta taguse ajaga plahvatuslikult kasvanud. „Suurim kasv oli kevadel, suvel müükide mahud stabiliseerusid ning ostud hakkasid jälle kasvama novembris, kui taaskord rakendusid mitmesugused piirangud ning rõhutati lähikontaktide minimeerimise vajalikkust,“ sõnas Pentikäinen.\nVaatama mahtude kasvule on Pentikäineni sõnul võrreldes kevadisega eriolukorraga aga ostukorvid keskmiselt väiksemad. „On näha, et inimesed on ostuotsustes ratsionaalsemad ja ei osta enam ülisuurtes kogustes näiteks kuivaineid ning pigem ostetakse igapäevaseks tarbimiseks vajalikke toiduaineid mõistlikus koguses. Küll aga on kasvanud ostude regulaarsus - regulaarselt tellib e-poest toitu ja kodukaupu enam kui veerand Tallinna ja selle ümbruses elavatest inimestest, sealhulgas ligi 15% inimestest teeb seda nädalas korra või enamgi,“ selgitas Pentikäinen.\nBarbora tegevjuhi sõnul oli läbi nende e-poe Toidupangale tehtavate annetuste kõrghetk samuti kevadel, aprillikuus. Ta lisas, et kuigi suvekuudel oli annetusi vähem, siis on sügisel annetajad taaskord aktiivsemaks muutunud. „Kahtlemata on siin oma roll Toidupanga üleskutsel, sest näiteks novembris annetasid meie ostjad eelneva kuuga võrreldes 62% rohkem,“ sõnas Pentikäinen.\nPeäske nendib, et toidukaupluste e-poe kaudu toidu annetamine on hea lahendus, kuna koroonakriisi arvestades väldivad paljud toidukaupluseid, kus muidu annetusi tehti.\n„Praegust eriolukorda silmas pidades on otse e-poest annetamine hea võimalus head teha, sest seda saab teha kodust lahkumata kasvõi teisest maailma otsast. Lisaks saab e-poest annetada abivajajatele ka temperatuuritundlikke kaupu nagu näiteks piima- ja lihatooted, sest e-poest saadetakse kaup Toidupanka vastavates kaubikutes, mis on külmaseadmetega varustatud,“ selgitas Peäske.\nTa nentis, et kuigi jõulukuul on olnud Toidupanga toetajaid aastast-aastasse tavakuudest mõnevõrra enam, näeb toidupank, et suurenenud abivajajate arvu tõttu senistest varudest ja annetustest pikaks ajaks ei piisa, mistõttu on iga annetuse tähtsus lähikuudel erilise väärtusega.


Eesti õigusbüroo tegeleb Rootsis ebaseadusliku võlgade sissenõudmisega - Uudised - Majandus\nEesti õigusbüroo tegeleb Rootsis ebaseadusliku võlgade sissenõudmisega\n31. oktoober 2016, 14:13\nLisatud video ja Reimo Metsa kommentaar\nReimo Mets FOTO: Arno Saar/Õhtuleht\nKuna rootslanna Britt Dahlin tahtis müüa oma autot, läks ta autohindamisportaali Autopriser.net lehele, et näha, kui palju see väärt võiks olla, vahendab Rootsi Televisioon (SVT). Kuigi naine lõpuks otsustas portaali poolt pakutavaid teenuseid siiski mitte kasutada, saadeti talle ikkagi 800-kroonine ehk ligi 82-eurone arve.\n«Niipea, kui ma selle arve sain, kirjutasin neile, et ei ole mitte midagi neilt ostnud, kuid nad väitsid, et neil on väga selgelt kirjas, et nende veebilehe kasutamine on tasuline ja kui ma seda ei näinud, on see mu enda süü,» nentis Dahlin. Kuna naine oli pahane, et teda sellisel viisil petutud oli, otsustas ta arvet mitte tasuda.\n-Reimo Metsa büroo ähvardab rootslasi inkassoga\nSellele aga järgnes ähvardus inkassoga. See laekus läbi Eestisse registreeritud õigusbüroo Storm & Mets, mille üks omanikest on tuntud geiaktivist Reimo Mets. Juhul, kui arve saanu seda ei tasu, siis ähvardab õigusbüroo teda Eestis kohtusse kaevata.\nMis puudutab aga Eestisse registreeritud õigusbüroo Storm & Mets inkassoga ähvardamist, siis ei ole ettevõttel Rootsi Andmekaitse Inspektsiooni sõnul mitte mingisugust õigust seda Rootsis teha, kuna Euroopas kehtivad seadused näevad ette, et tarbija ja ettevõtja vahelised vaidlused lahendatakse tarbija koduriigi kohtus.\n«Millegi pärast aga arvab õigusbüroo Storm & Mets, et Rootsi tarbijad peavad järgima Eesti seadusi,» märkis Rootsi Andmekaitse Inspektsiooni jurist Josefine Paulie. Tema kinnitusel on inspektsioon teinud politseisse Eesti õigusbüroo vastu avalduse, mis puudutab ebaseaduslikku võlgade sisse nõudmist. Tegemist on esmakordse sellise juhtumiga.\nKuna SVT sai nii autohindamisportaali esindajate kui õigusbürooga Storm & Mets suheldes vastuseks, et nad järgivad Eesti seadusandlust, käis telekanal poolteist nädalat tagasi ka Eestis, et uurida õigusbüroolt Storm & Mets lähemalt, miks nad tegelevad Rootsis ebaseadusliku võlgade sissenõudmisega. Siin said nad üsna kummalise kohtlemise osaliseks.\nEsmalt ei leidnud nad mitte kedagi sellelt aadressilt, kuhu õigusbüroo on registreeritud. Olles saanud aga vihje, et Reimo Metsa on võimalik leida teiselt aadressilt, leidis seal aset kummaline vahejuhtum. Nimelt põgenes Mets teleajakirjanike eest väitega, et tegemist on tema kaksikvennaga. Küsimusele, kas ta ajab Rootsis äri, vastas mees eitavalt.\nVaata seda ka juuresolevast videost.\nKüll aga ei ole Britt Dahlin ainus, kes läbi autohindamisportaali Autorpriser.net sellisesse pettusse on tõmmatud. Rootsi tarbijakaitseamet, tarbijate esindusorganisatsioon Hey Consumer ja Euroopa Tarbijakeskus ütlevad, et nende poole on pöördunud kokku ligi 3000 rootslast, kes on samuti saanud mainitud autohindamisportaalilt arve teenuste eest, mida nad ei ole kasutanud.\nNeist Rootsi tarbijakaitseamet ja Consumer Europe on ka Autopriser.net pidajatele saatnud välja märgukirjad. «Paljud, kes esitasid kaebuse autohindamisprotaali vastu, on öelnud, et nad sattusid sellele lehele kogemata erinevaid sotsiaalmeedia keskkond külastades, kus seda infot, et tasuda tuleb juba veebilehe külastuse eest, ei ole nii selgelt esitatud,» märkis Euroopa Tarbijakeskuse juht Jolanda Girzl.\nKa on tema sõnul olnud inimesi, kes on hakanud end registreerima veebilehe kasutajaks, kuid kui on avastanud, et see on tasuline, on sellest loobunud. Samas on aga veebilehe omanikud kasutanud autoomanike kontrollimiseks Rootsi andmebaase, et valida välja, kellele arve esitatakse. «Tegemist on väga peene meetodiga,» nentis Girzl SVT-le.\n-Ei kinnita ega lükka ka ümber\nPostimehele ütles Reimo Mets, et õigusbüroo Storm & Mets OÜ tegeleb inkasso nõuete sissenõudmistega. «Me ei esita arveid, tegeleme võlgade sissenõudmisega (inkasso teenus) koos võlgade sissenõudmisega lisanduvate sissenõudmise kuludega, mis on kõik kooskõlas Eesti Vabariigi seadustega,» märkis Mets.\nTema sõnul on inkassoteenuse pakkumisel paratamatult palju neid isikuid, kes ei soovi oma võlgasid tunnistada. «Need võlglased jõuavad varem või hiljam reeglina kohtusse, kes ka ütleb kummal poolel on õigus,» lausus Mets. Ta lisas, et ka Rootsi saadetud nõuete puhul on mitmeid täitmisele pööratud lahendeid juba tehtud.\n«Samuti ei ole meil võimalik avaldada oma lepingupartneritega seotud koostöölepingute andmeid, kuna neis sisalduv informatsioon on konfidentsiaalne ja sisaldab ka delikaatseid isikuandmeid. Arusaadavalt ei saa sellest tulenevalt ka õigusbüroo kuidagi kommenteerida lepingute sisu,» märkis ta konkeetse juhtumi osas. Mets lisas, et õigusbüroo ise ei ole seotud lehega Autopriser.net.\n«Meie ülesandeks ei ole olla õigusmõistjaks selles, milline on nõuete legaalne alus, sellega tegeleb igas EL liikmesriigis kohus,» lausus Mets küsimuse peale, kui eetiliseks hindab ta Autopriser.net pidaja käitumist nende inimeste ees, kellele on väljastanud arve teenuse eest, mida nad ei ole kasutanud.\nMis puudutab ärajooksmist Rootsi Televisiooni eest ja väidet, et tegemist on tema kaksikvennaga, ütles Mets, et ei ole intervjuu andmisest keeldunud, vaid on soovinud, et intervjuu aeg eelnevalt kokku lepitakse. «Oleme alati palunud küsimused edastada emaili teel, kuna juriidilisi küsimusi ei saa kommenteerida tänaval ja üleüldse ei ole paslik kohtus käimasolevaid nõudeid kommenteerida - see on sekkumine kohtuvõimu teostusesse,» märkis ta.\n-Mõlemal ettevõttel esitamata aruanded\nÄriregistri andmetel on Mets kas ainu- või kaasomanik ligi kümnes ettevõttes ning juhatuse liige mittetulundusühingus SEKY, mis tegeleb seksuaalvähemuste huvide kaitsmisega.\nEttevõtete hulgas on nii õigusbüroo Storm & Mets, kui ka reklaami vahendav RM Meediaproduktsioon OÜ, inkasso ja krediidiinfoga tegelev DCH Europe OÜ, investeerimisele keskendunud Teodosius Invest OÜ ning õigusnõustamisega tegelev Pereõigus Õigusbüroo OÜ. Mitmel Metsale kuuluval ettevõttel on esitamata 2015. aasta majandusaasta aruanne.\nAutopriser.net omanikuna on nende kodulehel kirjas UPSF OY. Tegemist on Eestis registreeritud ettevõttega U. P. S. F. OÜ-ga, mille ainuomaniku ja juhatuse liikmena on äriregistris kirjas Andrei Kolesnikov. Kehra linna 2014. aasta mai alguses registreeritud ettevõttel on esitamata nii 2014. kui 2015. aasta majandusaasta aruanne.


Rõivatootja tahab linnalt investeeringuid tagasi\nASi Hipo juhataja Heikki Boode sõnul sõlmis firma Nõmme lastehaiglaga 1993. aastal tähtajatu rendilepingu, et kasutada Vabaduse puiesteel asuva endise lastepolikliiniku ruume. «Tollal puudus Tallinna linnal hoone vastu igasugune huvi, sest maja oli väga halvas olukorras,» ütles Boode. Ta lisas, et firma tegi remondi- ja ehitustöid ligi 400 000 krooni väärtuses ning Nõmme lastehaigla oli tehtavatest töödest teadlik.\nMöödunud aasta novembrikuust kuulub vaidlusalune hoone ja ligi 3000 ruutmeetrit maad Nõmme linnaosavalitsuse bilanssi, kes soovib rentnikest vabaneda 31. märtsiks.\nNõmme linnaosa vanema asetäitja Jüri Jõgeva sõnul kasutab AS Hipo ruume ebaotstarbekalt. «Tulevikus hakkavad hoones paiknema mitmed linnaosa valitsuse struktuuriüksused,» ütles Jõgeva.\nHaldushoone remondikuluks kinnitas Tallinna volikogu 3 miljonit krooni, ütles Tallinna linnavalitsuse rahandusameti eelarve osakonna juhataja Siiri Sipp.\nASi Hipo investeeringute hüvitamisest ja kompromissi leidmisest firmaga ei ole Nõmme linnaosa valitsus Jõgeva sõnul huvitatud. «Seadusega ette nähtud korras kuulub kompenseerimisele ainult kolme kuu rendisumma,» ütles Jõgeva. Rendilepingu järgi maksab Hipo Nõmme linnaosavalitsusele renti 23 000 krooni kuus.\nBoode sõnul saab Hipo ainult ennast süüdistada selles, et iga üksiku tehtud töö kohta puudub eraldi aruanne, kus oleks näha kõik tehtud kulutused.\nNõmme linnaosa investeeringute vajadus aastateks 1997--2002 on 354,6 miljonit krooni. Olulisemaks peab Nõmme linnaosavalitsus uue administratiivhoone juurdeehitust, mille maksumus on 16,5 miljonit krooni.\nBoode sõnul vaidlusalust hoonet just selleks remonditaksegi, et struktuuriüksused ei paikneks enam kuuel aadressil. «Pigem on sooviks 3 miljoni krooni eest remonditava hoone edasimüük tunduvalt kallimalt,» ütles Boode.